Стефан Фурнаджиев
Монолог на д-р Алексеев

chitanka.info

Когато вървя…

Когато вървя,

хората зад гърба ми

говорят

с върха на езика си:

— Г-н доктора отива при нечия невярна

съпруга!

— Г-н доктора отива при някой бохем!

— Г-н доктора отива при някой болен!

И носи здравец!

Когато вървя…

Когато вървя

Хората

в очите ми казват:

— Г-н докторе, влез при всяка невярна

съпруга!

— Г-н докторе, влез при всяка бохема!

— Г-н докторе, влез при всички болни

и засявай здравец!

Когато вървя…

Когато вървя,

и никой не ме вижда,

аз виждам

една княгиня.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.